CCETเพิ่มทุนติดใจขายTDRอีก400ล้านหุ้น
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — CCET ติดใจขาย TDR รอบสองที่ตลาดหุ้นไต้หวัน บอร์ดอนุมัติเพิ่มทุนอีก 400 ล้านหุ้น
นายโจว ข่ง ซิ่ง กรรมการผู้จัดการ บริษัท แคลคอมพ์ อีเล็คโทรนิคส์ (ประเทศไทย) หรือ CCET เปิดเผยว่า คณะกรรมการบริษัทมีมติให้เพิ่มทุนจดทะเบียนจาก 4,085.38 ล้านบาท เป็น 4,485.38 ล้านบาท โดยออกหุ้นใหม่จำนวน 400 ล้านหุ้น มูลค่าที่ตราไว้ (พาร์) หุ้นละ 1 บาท เป็นเงิน 400 ล้านบาท เพื่อรองรับการออก Taiwan Depository Receipts (TDR) 
ทั้งนี้ TDR ที่จะออกนั้นจะเสนอขายให้แก่ประชาชนทั่วไปซึ่งไม่ได้เป็นบุคคลที่มีความเกี่ยวโยงกันในไต้หวัน โดยราคาเสนอขายต่อหุ้นมีราคาไม่ต่ำกว่า 90% ของราคาปิดหุ้น CCET เฉลี่ย 15 วัน ก่อนวันกำหนดราคาเสนอขายหุ้นต่อประชาชน และราคาเสนอขายต้องอยู่บนพื้นฐานที่เหมาะสมของบริษัท
อย่างไรก็ตาม การเพิ่มทุนเพื่อรองรับการขาย TDR ครั้งนี้จะนำเสนอต่อที่ประชุมสามัญผู้ถือหุ้นในวันที่ 7 เม.ย.นี้
ทั้งนี้ CCET เคยประสบความสำเร็จอย่างมากในการออก TDR ที่ไต้หวันเมื่อปี 2547 ซึ่งการตัดสินใจเพิ่มทุนเพื่อรองรับ TDR รอบนี้จึงเป็นการขายในครั้งที่ 2 
สำหรับผลงานงวดปี 2552 CCET มีกำไรสุทธิ 1,301.30 ล้านบาท มีกำไรต่อหุ้น 0.33 บาท ทรุดจากงวดเดียวกันของปีก่อนที่มีกำไรสุทธิ 2,127.77 ล้านบาท และมีกำไรต่อหุ้น 0.54 บาท และได้ประกาศจ่ายเงินปันผลสำหรับผลดำเนินงานงวดครึ่งหลังปี 2552 อีกหุ้นละ 0.06 บาท เป็นเงิน 236 ล้านบาท นับรวมทั้งปีแจก 0.11 บาทต่อหุ้น
วันที่ 12 ก.พ. หุ้น CCET ปิด 2.96 บาท ลดลง 0.04 บาท หรือ 1.39%